als_Latn dik_Latn sag_Latn
“Muaji shkurt shënon një shifër rekord me dyfishim të të ardhurave krahasuar me muajt e tjerë, duke arritur në 7.3 miliardë lekë, një rritje prej 48% krahasuar me të njëjtën periudhë të një viti më parë. Ndërsa humbjet në shkurt janë 31.8%, një reduktim me 10.3% krahasuar me shkurt 2014”, deklaroi Çela.
Pas publikimit të skemës për biznesin, kreu i OSHEE bëri të ditur se janë nënshkruar edhe 700 kontrata me vlerë 2 milionë dollarë, ku 50% i takon biznesit të vogël.
Megjithatë, numri i debitorëve është mbi 400 mijë, 300 mijë prej të cilëve konsumatorë familjarë.
Një vend te posaçëm ne fjalën e tij kreu i OSHEE-se i kushtoi edhe investimeve, ku sipas tij: “Në Gjirokastër, në prill, shpallim prokurimin për një nënstacion që u përmbyt, dhe në Korçë për fiderat në zonën industriale. Por investimet më të mëdha do të jenë në Tiranë dhe Durrës që zënë 50% të konsumit dhe humbjeve”, saktësoi Çela.
als_Latn als_Latn als_Latn als_Latn